Гедзівіл

**Гедзівіл**, **Гедвіл** (*Гетвіл*, *Кедвіл*), **Гідвіл**, **Гадвіл** — мужчынскае імя і вытворнае ад яго прозьвішча.

## Паходжаньне

Вільгіт (Wilgyth) — імя германскага паходжаньня. Іменная аснова -гед- (-гад-, -гід-) (імёны ліцьвінаў Гедзень, Гедвін, Гедмонт; германскія імёны Gedenus, Gedovin, Gadamundus) паходзіць ад старагерманскага gidd- 'пыхлівы, ганарысты', ісьляндзкага geð 'нораў, тэмпэрамэнт' або гоцкага gadiliggs 'сваяк, родзіч', а аснова -віл- (імёны ліцьвінаў Вільбут, Вільгейда, Мунтвіл; германскія імёны Willebut, Williheid, Muntwil) — ад гоцкага wilja 'воля'. Такім парадкам, імя Гедзівіл азначае «пыхлівая воля» (тое ж, што і Вільгет).

Германскае паходжаньне імя Гедзівіл сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

У ваколіцах Русі (Прусія) адзначалася прозьвішча Gedwill (Gedwil).

Варыянты імя ў гістарычных крыніцах: *Кгедивилу у Медницех чоловекь [[Відзейка|Видеико]]* (1440—1492 гады); *Кгедивилу чоловека… от Кгедвилова сына* (1449—1485 гады); *Володко Кгидвиловичъ*, *Нарвиль Кгедвиловичъ*, *Кгедвилъ Даркгужовичъ… Миколаи Кгедвиловичъ… Кгедвилъ Римеиковичъ*, *Петръ Кгедвиловичъ*, *Нарко Кгедвиловичъ* (1528 год); *Миколай Кедвилович… Кедвил [[Мазан|Можанович]]… Кгедвил Петрович… Кгедвил Янович* (1537—1538 гады); *Наръвошъ Кедвеловичъ* (14 красавіка 1542 году); *пана Миколая Щефановича Кгедвила* (6 студзеня 1599 году); *Kazimierz Giedwiłł* (17 жніўня 1655 году); *Kazimierz Giedwił* (20 кастрычніка 1655 году); *Hrehory Krzysztof Giedwiłowicz*, *na miejscu P. Wawrzyńca Gidwiłowicza* (1690 год); *Giedwiły* (1744 год); *Jan Gadwil, bojarowie* (26 жніўня 1765 году); *Andrzey Giedwiłło, Starosta Wierzbowski* (24 кастрычніка 1765 году); *Józef Giedwiło* (5 лютага 1776 году); *Ewa Gietwił* (1836 год).

## Носьбіты
* Гедзівіл — літоўскі баярын, які атрымаў наданьне ад вялікага князя Казімера
* Валодзька Гідвілавіч — вялёнскі баярын, які ўпамінаецца ў попісе войска Вялікага Княства Літоўскага 1528 году
* Нарвіль Гедвілавіч — відуклеўскі баярын, які ўпамінаецца ў попісе войска ВКЛ 1528 году
* Гедвіл Даргужавіч — цельшаўскі баярын, які ўпамінаецца ў попісе войска ВКЛ 1528 году
* Мікалай Гедвілавіч — цельшаўскі баярын, які ўпамінаецца ў попісе войска ВКЛ 1528 году
* Гедвіл Рымейкавіч — дзірванскі баярын, які ўпамінаецца ў попісе войска ВКЛ 1528 году
* Пётар Гедвілавіч — жаранскі баярын, які ўпамінаецца ў попісе войска ВКЛ 1528 году
* Нарка Гедвілавіч — бяржанскі баярын, які ўпамінаецца ў попісе войска ВКЛ 1528 году
* Гедвіл Пятровіч і Гедвіл Янавіч — жыхары Жамойцкага староства, якія ўпамінаюцца ў 1537—1538 гадох
* Балтрамей Стэфанавіч Гедвіл — расенскі зямянін, які ўпамінаецца ў 1584 годзе
* Сьцяпан Пятровіч Гедвіл — расенскі зямянін, які ўпамінаецца ў 1584 годзе
* Мікалай Стэфанавіч Гедвіловіч — расенскі зямянін, які ўпамінаецца ў 1592 годзе

Гедвілы (Giedwiłł, Giedwiłło) гербаў Даліва, Стрэмя, Шаптыцкі і Яліта — літоўскія шляхецкія роды зь Віленскага і Троцкага паветаў.

Гедвілы (Giedwiłł) — літоўскі шляхецкі род з ваколіцаў Сьвянцянаў.

Гідвілы (Gidwiłło) гербаў Даліва і Шаптыцкі — літоўскі шляхецкі род.

Гедвілы (Giedwiłło) гербу Вянява — літоўскі шляхецкі род.

Гедвіля (Giedwillo) — прозьвішча, зафіксаванае ў XIX стагодзьдзі ў ваколіцах Сувалкаў.

У 1605 годзе ўпаміналася сяло Гетвілавічы ў Вількамірскім павеце.

## Глядзіце таксама
* Геда
* Віла

## Крыніцы

## Літаратура
* 

Катэгорыя:Мужчынскія імёны